Amador Fernández - Uiquipedia

# Amador Fernández

### De Uiquipedia

Amador Fernández Montes (1894-1960), conocíu popularmente como "Amadorín", foi un hestóricu socialista destacáu sindicalista del Sindicatu d'Obreros Mineros Asturianos del que foi Presidente, diputáu nes cortes demientres tola republica española tuvo una participación relevante na Revolución de 1934 y foi miembru del Conseyu Soberanu d'Asturies y Llión.

Amador Fernández nació na aldega La Invernal, nel Conceyu de Samartín del Rei Aureliu el 1 d'avientu de 1894. Dende temprano entamó a trabayar como mineru. En 1909 ingresa nes Xuventudes Socialistes y llueu nel grupu organizador del Sindicato Obrero de Mineros Asturianos(SOMA) onde se formó a la solombra del llíder del sindicatu Manuel Llaneza. Foi alministrador de la Mina San Vicente que'l sindicatu esplotaba direutamente. Tres morrer Llaneza, asume la Presidencia del SOMA y con Belarmino Tomás y Ramón González Peña formaría'l nucleu dirixente. Participó activamente na preparación y desendolcu de la Revolución de 1934, tres el fracasu de la insurrección asturiana exíliase a Francia d'onde regresa de forma clandestina en 1936 pa preparar les eleiciones de febreru nes que salió escoyíu diputáu del Frente Popular.

Foi escoyiu diputáu a cortes mientres la II República en 1931, 1933 y 1936. Foi tamién escoyíu alministrador del periodicu socialista Avance. Al españar la Guerra Civil formará parte del Comité del Frente Popular d'Asturies encargándose primero d'Interior y Xusticia, llueu nel Conseyu Interprovincial d'Asturies y Llión (formáu n'avientu de 1936) y en mayu de 1937 declaráu soberanu, foi Conseyeru de Comerciu y Mines. Tres la ocupación d'Asturies pol exercitu franquista n'ochobre de 1937 esiliaráse a Francia otra vuelta. Morrió en La Paz, (México) el 1 de payares de 1960.

Retrieved from "http://ast.wikipedia.org../../../a/m/a/Amador_Fern%C3%A1ndez_37ce.html"

Categoríes: Socialistes | Sindicalistes | Políticos d'Asturies

##### Views

- Artículu
- Discusión
- Revisión actual

##### Buscar